EkBass/fiwiki-20250220-pages-articles huggingface dataset:
Rudi Gutendorf

Rudolf Gutendorf (30. elokuuta 1926 – 13. syyskuuta 2019) oli saksalainen jalkapallovalmentaja. Hän valmensi urallaan peräti 55 eri joukkuetta 32 eri maassa, mikä on Guinnessin ennätystenkirjan mukaan maailmanennätys. Gutendorfin valmennusura alkoi Sveitsissä Blue Stars Zürichissä 1950-luvulla. Hän valmensi useita joukkueita Bundesliigassa, jossa parhaimmillaan johdatti Duisburgin toiselle sijalle kaudella 1963–1964. Gutendorf valmensi 18 maajoukkuetta ja kahta olympiajoukkuetta ja lukuisia seurajoukkueita viidellä eri mantereella. Gutendorfin valmentamia maajoukkueita olivat Antigua, Australia, Bolivia, Botswana, Chile, Fidži, Ghana, Grenada, Mauritius, Nepal, Uusi-Kaledonia, Ruanda, Samoa, Tansania, Tonga, Trinidad & Tobago, Venezuela ja Zimbabwe. Hänen viimeinen valmennuspestinsä Samoan maajoukkueessa päättyi 2003. == Lähteet == Luokka:Saksalaiset jalkapallovalmentajat Luokka:Saksalaiset jalkapalloilijat Luokka:Vuonna 1926 syntyneet Luokka:Vuonna 2019 kuolleet
Haifa-kadun taistelu

Haifa-kadun taistelu oli Irakin sodan aikainen kaksivaiheinen taistelu Yhdysvaltojen, Irakin turvallisuusjoukkojen ja paikallisten sunnalaisten aseryhmien taistelijoiden välillä Bagdadin keskustassa kulkevan Haifa-kadun varrella 6.–9. tammikuuta ja 24. tammikuuta 2007. ==Tausta== Haifa-katu on noin kolmen kilometrin pituinen leveä katu Bagdadin keskustassa, joka kulkee kaupungin läpi kulkevan Tigrisjoen vartta joen länsirannalla. Kadun varrella on monia korkeita rakennuksia, jotka Saddam Husseinin kaudella olivat sunnalaisten virkamiesten asuntoja. Saddam oli kaatunut Irakin sodassa ja myöhemmin maa oli ajautunut sisäisiin levottomuuksiin. Niiden pahetessa erityisesti vuonna 2006 Haifa-kadulle olivat asettuneet sunnalaiset aseryhmät, kuten esimerkiksi Irakin al-Qaida. Aseryhmien ja Yhdysvaltojenasevoimien välillä käytiin useita pienimuotoisia yhteenottoja. ==Taistelu== 6\. tammikuuta 2007 irakilaiset turvallisuusjoukot hyökkäsivät sunnalaisten aseryhmien asettamalle tiesululle Haifa-kadulla. Noin 30 aseryhmien jäsentä sai surmansa. Kostona aseryhmät tappoivat 27 šiialaista. 8. tammikuuta Irakin turvallisuusjoukot yrittivät toteuttaa laajemman iskun alueelle, jossa kuitenkin epäonnistuttiin. Hyökkäyksen epäonnistuttua irakilaiset saivat tuekseen Yhdysvaltojen toteuttaman operaation. Yhdysvaltojen ja irakilaisten yhteinen operaatio alkoi 9. tammikuuta. Yhdysvaltojen puolelta taisteluihin osallistui 2. jalkaväkidivisioonan joukkoja ja Irakin 6. jalkaväkidivisioonan joukkoja. Yhteensä sotilaita oli noin 1 000\. Taisteluista tuli ankaria joukkojen yrittäessä edetä talo talolta. Joukkojen etenemistä tukivat tarkka- ampujat, Stryker-panssariajoneuvot ja Boeing AH-64 Apache- taisteluhelikopterit. Sunnalaiset aseryhmät vastasivat konekiväärein, singoin ja kranaatinheittimin. Viimein 9. tammikuuta Yhdysvallat katsoi tehneensä tarpeeksi ja alueelta vetäydyttiin irakilaisten joukkojen vielä jäädessä alueelle. Taistelun toinen vaihe alkoi 24. tammikuuta. Yhdysvallat ja Irak olivat suunnitelleet toisen operaation alueella, joka sai nimekseen operaatio Tomahawk Strike 11. Koko operaatio kesti kuitenkin tällä kertaa vain päivän. Yhdysvaltojen puolelta siihen osallistui joukkoja 2. jalkaväkidivisioonasta ja 1. ratsuväendivisioonasta. Kaduilla joukkoja tukivat jälleen panssariajoneuvot joukkojen vallatessa kadun varren talot. Talot kadun varrella oli tutkittu iltapäivään mennessä. Alueen hallinta luovutettiin jälleen irakilaisille joukoille 1. helmikuuta. ==Seuraukset== Taistelun ensimmäisen vaiheen aikana noin 70 paikallisten aseryhmien taistelijaa oli kaatunut tai otettu vangiksi. Heidän joukossaan oli myös joitakin Irakissa olleita ulkomaalaisia taistelijoita. Toisessa vaiheessa kaatui tai vangittiin noin 65 kapinallista. Toisella puolella oli kaatunut taistelun molemmissa vaiheissa yhteensä 20 Irakin turvallisuusjoukkojen sotilasta. Taistelun toisessa vaiheessa Yhdysvallat menetti kaatuneena yhden sotilaan ja ainakin kaksi haavoittui. ==Lähteet== Luokka:Irakin sodan taistelut Luokka:Bagdadin historia Luokka:2007
Sveitsi kesäolympialaisissa 2020

Sveitsi osallistunee Tokion kesäolympialaisiin 2020. Sveitsiläisurheilijat ovat saavuttaneet 58 paikkaa 12 lajissa (tilanne 4. kesäkuuta 2020). == Mitalistit == Ei mitalisteja ==Joukkue== === Ammunta === Kaksi sveitsiläistä ampujaa on varmistanut maapaikan Tokion olympialaisten ammuntaan. Urheilija Laji Peruskilpailu Loppukilpailu Tulos Sijoitus Tulos Sijoitus Naisten 25 m pistooli Naisten 50 m kiväärin asentokilpailu === Kiipeily === Petra Klingler varmisti paikan olympialaisiin oltuaan kahdeksas kiipeilyn MM-kilpailuissa 2019. Urheilija Kilpailu Karsintakierros Loppukilpailu Sijoitus Nopeus Köysikiipeily Boulderointi Nopeus Köysikiipeily Boulderointi Aika Sijoitus Taso Sijoitus Pisteet Sijoitus Aika Sijoitus Taso Sijoitus Pisteet Sijoitus Petra Klingler Naiset === Melonta === Svesti on varmistanut kaksi paikkaa ratamelonnassa. Näistä paikoista neljä on miehille ja kaksi naisille. Urheilija Laji Alkuerät Alkuerät Välierät Välierät Loppukilpailut Loppukilpailut Aika Sija Aika Sija Aika Sija Miehet C-1 Miehet K-1 === Purjehdus === Sveitsi on saavuttanut kaksi maapaikkaa purjehduksessa. Urheilija(t) Venetyyppi Lähdöt Lähdöt Lähdöt Lähdöt Lähdöt Lähdöt Lähdöt Lähdöt Lähdöt Lähdöt Lähdöt Lähdöt Lähdöt Yhteispisteet Sijoitus 1 2 3 4 5 6 7 8 9 10 11 12 Mitali- lähtö Yhteispisteet Sijoitus Miesten 49er Naisten Laser Radial === Pyöräily === ==== Maastopyöräily ==== Sveitsi on varmistanut paikan sekä miesten että naisten kilpailuun. Urheilija Laji Aika Sijoitus Miehet Naiset === Ratsastus === Sveitsi varmisti paikkansa esteratsastuksen joukkuekilpailussa oltuaan MM- kilpailuissa 2018 kuuden parhaan joukossa. Tämä myös takaa neljä paikkaa esteratsastuksen yksilökilpailuun. === Soutu === Soudussa Sveitsi on varmistanut kolme maapaikkaa. Urheilija(t) Laji Alkuerät Alkuerät Keräilyerät Keräilyerät Puolivälierät Puolivälierät Välierät Välierät Loppukilpailu Loppukilpailu Sijoitus Aika Sijoitus Aika Sijoitus Aika Sijoitus Aika Sijoitus Aika Sijoitus Miesten pariairokaksikko Miesten pariaironelonen Naisten yksikkö === Uinti === Useampi sveitsiläinen uimari on rikkonut olympialaisten tulosrajan. Urheilija Matka Alkuerät Välierät Loppukilpailu Sijoitus Aika Sija Aika Sija Aika Sija === Yleisurheilu === ;Juoksu- ja kävelylajit Urheilija Laji Alkuerät Välierät Loppukilpailu Aika Sija Aika Sija Aika Sija Naisten 100 m Naisten 100 m Miesten 200 m Naisten 200 m Naisten 400 m aitajuoksu Miesten 10 000 m Miesten maraton ;Kenttälajit Urheilija Laji Karsinta Loppukilpailu Tulos Sija Tulos Sija == Lähteet == Luokka:Valtiot kesäolympialaisissa 2020 Kesäolympialaisissa 2020
Kultainen neljäkäs

Kultainen neljäkäs on geometriassa neljäkäs, jonka lävistäjien suhde on \frac{p}{q}=\varphi\\!, missä \varphi\\! = \frac{1 + \sqrt{5}}{2} \approx 1.618 on kultainen suhde. == Mittasuhteet == Kultaisen neljäkkään kulmat ovat :2\arctan\frac{1}{\varphi} = \arctan{2}\approx63.43495 astetta :2\arctan\varphi = \arctan{1} + \arctan{3} \approx116.56505 astetta, mikä on sama kuin säännöllisen dodekaedrin diedrikulma. Jos kultaisen neljäkkään lyhemmän sivun pituus on a, sen pidempi sivu on b = \phi a, ja kuvion jokaisen sivun pituus on q, kuvion jokaisen sivun pituus on :\begin{array}{rcl}c&=&\tfrac{1}{2}\sqrt{a^2+b^2}\\\&=&\tfrac{a}{2}\sqrt{1+\varphi^2}\\\&=&\tfrac{a}{4}\sqrt{10+2\sqrt{5}}\\\&\approx&0.95106 a\end{array} Tällaisen neljäkkään pinta-ala on :A = \varphi\ a^2 /2 \approx 0.80902 a^2 Jos taas neljäkkään sivujen pituus c tunnetaan, sen lävistäjien pituudet ovat :\begin{array}{rcl}a&=&4a\frac{1}{\sqrt{10+2\sqrt{5}}}\\\&\approx&1.05146\end{array} ja :\begin{array}{rcl}b&=&2a\frac{1+\sqrt{5}}{\sqrt{10+2\sqrt{5}}}\\\&\approx&1.70130 a\end{array}, ja tällaisen neljäkkään pinta-ala on :A = \frac{2 c^2}{\sqrt{5}} Jos kultaisen neljäkkään sivujen keskipisteet yhdistetään janoilla, saadaan kultainen suorakulmio, joka siis on kultaisen neljäkkään duaali. == Monitahokkaat == Muutamilla huomattavilla monitahokkailla on sivuina kultaisia neljäkkäitä. Sellaisia ovat kaksi kultaista romboedria, joista kummallakin on kuusi tahkoa, 12-tahkoinen Bilinskin dodekaedri, 20-tahkoinen rombinen ikosaedri, 30-tahkoinen rombinen triakontaedri sekä ei-kupera 60-tahkoinen rombinen heksekontaedri. Näistä viisi ensimmäistä ovat ainoat kuperat monitahokkaat, joiden tahkot ovat kultaisia neljäkkäitä. Sen sijaan erilaisia ei-kuperia monitahokkaita, joiden kaikki tahkot ovat tämän muotoisia, on äärettömän monta Tiedosto:Acute_golden_rhombohedron.png|Teräväkulmainen kultainen romboedri Tiedosto:Flat_golden_rhombohedron.png|Tylppäkulmainen kultainen romboedri Tiedosto:Bilinski dodecahedron.png|Bilinskin dodekaedri Tiedosto:Rhombic icosahedron.png|Rombinen ikosaedri Tiedosto:Rhombictriacontahedron.svg|Rombinen triakontaedri Tiedosto:Rhombic hexecontahedron.png|Rombinen heksekontaedri == Lähteet == * === Viitteet === Luokka:Monikulmiot
Donny van de Beek

Donny van de Beek (s. 18. huhtikuuta 1997 Nijkerkerveen) on alankomaalainen jalkapalloilija, pelipaikaltaan hyökkäävä keskikenttäpelaaja. Hän edustaa Espanjan La Ligassa pelaavaa Gironaa. Van de Beek nousi Ajaxin junioreista edustusjoukkueeseen kaudella 2015–2016, jolloin hän pelasi Eredivisiessä kahdeksan ottelua. Hän debytoi samalla kaudella myös Eurooppa-liigassa. Seuraavalla kaudella hän oli mukana 19 liigaottelussa. Kaudella 2017–2018 hän pelasi Ajaxin kaikki 34 ottelua ja teki 11 maalia. Kaudella 2018–2019 hän oli jälleen kentällä joukkueensa kaikissa liigaotteluissa ja teki niissä yhdeksän maalia, minkä lisäksi hän teki viidessä Alankomaiden cupin ottelussaan neljä maalia. Tuolla kaudella Ajax voitti sekä liigan että cupin. Mestarien liigan 12 ottelussa hän viimeisteli kolme maalia. Koronaviruspandemian vuoksi kesken jääneellä kaudella 2019–2020 hän pelasi 23 Eredivisien ottelua, joissa teki kahdeksan maalia. Mestarien liigan viidessä ottelussa hän teki kaksi maalia. Van de Beek siirtyi Englannin Valioliigan Manchester Unitediin 39 miljoonan euron siirtosummalla syyskuussa 2020. Tulokaskaudellaan hän pelasi 19 liigaottelua, mutta oli vain neljä kertaa avauskokoonpanossa, ja teki yhden maalin, ensimmäisessä valioliigaottelussaan Crystal Palacea vastaan. Mestarien liigassa hän pelasi kuusi ja Eurooppa-liigassa kolme ottelua. Seuraavalla kaudella hän pelasi tammikuun loppuun mennessä kahdeksassa valioliigaottelussa vain 68 minuuttia. Mestarien liigassa hän pelasi neljä ottelua. Loppukaudeksi hän siirtyi lainasopimuksella Evertoniin, jossa teki yhden maalin pelaamissaan seitsemässä valioliigaottelussa. Kaudella 2022–2023 hän kärsi kolhusta ja polvivammasta, ja pelasi vain seitsemässä valioliigaottelussa ja kahdessa Eurooppa-liigan pelissä. Unitedin voittamassa Englannin liigacupissa hän pelasi yhden ottelun. Syyskaudella 2023 hän tuli vaihdosta kentälle yhdessä valioliiga- ja liigacupottelussa. Kevätkauden 2024 hän oli lainasopimuksella Eintracht Frankfurtissa. Hän pelasi kahdeksan Bundesliiga-ottelua, joista puolet avauskokoonpanossa. Van de Beek siirtyi heinäkuussa 2024 espanjalaisseura Gironaan. Van de Beek on pelannut useissa Alankomaiden juniorimaajoukkueissa. Hän kuului vakiokokoonpanoon, kun Alankomaat saavutti hopeaa alle 17-vuotiaiden EM-kilpailuissa vuonna 2014. Miesten maajoukkueessa hän pelasi ensimmäisen ottelunsa marraskuussa 2017 Romaniaa vastaan. Kaikkiaan hän on pelannut 19 miesten maaottelua, muun muassa kaksi ottelua Kansojen liigan lopputurnauksessa kesäkuussa 2019, kolme ottelua EM-karsinnoissa syksyllä 2019 ja kaksi ottelua MM-karsinnoissa keväällä 2021. Hän on tehnyt miesten maaotteluissa kolme maalia: lokakuussa 2020 Kansojen liigan ottelussa Italiaa, marraskuussa 2020 ystävyysottelussa Espanjaa ja maaliskuussa 2021 MM- karsintaottelussa Gibraltaria vastaan. Hänet on valittu maajoukkueeseen viimeksi kesäkuussa 2021. == Lähteet == Luokka:Alankomaalaiset jalkapalloilijat Luokka:Vuonna 1997 syntyneet Luokka:Elävät henkilöt
Konnanhapero

Konnanhapero (Russula cremeoavellanea) on haperolaji. Sen lakki on 4–8 senttimetriä leveä ja pinnaltaan kellanruskea tai okranvärinen. lakin pintakelmu on nyljettävissä osittain. Heltat ovat melko tiheät ja vaaleat, mutta ne muuttuvat vanhentuessa kellertäviksi. Itiöpöly on keltaista. Jalka on 4–8 senttimetriä pitkä ja valkoinen. Myös malto on valkoista. Sieni on syötävä, ja sen maku on hieman pähkinäinen. Konnanhaperoa tavataan yleisenä Etelä- ja Keski-Suomessa. Se kasvaa lehdoissa, koivikoissa ja puistoissa koivun juurisienenä. Kasvuaika on elokuusta syyskkuuhun. Laji on luokiteltu Suomessa elinvoimaiseksi lajiksi (LC). == Lähteet == Luokka:Haperot
Mari Vihmand

Mari Vihmand (s. 17. toukokuuta 1967 Tallinna) on virolainen säveltäjä. Hänen tuotantonsa koostuu enimmäkseen kamarimusiikista. Hän on monesti saanut innoituksen teoksiinsa runoudesta ja muusta kirjallisuudesta. Vihmand on yhdistellyt musiikissaan romanttista mielikuvitusta ja rationaalista muodon rakentamista. Hänen tyyliään on kuvattu uusekspressionistiseksi.Estonian Music Information Centre: Mari Vihmand Vihmand opiskeli Viron musiikki- ja teatteriakatemiassa Eino Tambergin ja Lepo Sumeran johdolla, joista jälkimmäisen ohjauksessa hän suoritti maisterintutkintonsa vuonna 1997. Hän suoritti myös opintoja Gilbert Amyn ja Philippe Manouryn johdolla Lyonin konservatoriossa. Hän muutti vuonna 1997 Bad Urachiin, Saksaan. Vihmand opetti Tallinnan musiikkilukiossa musiikin teoriaa vuosina 1987–1995. Hänen teoksiaan on esitetty muun muassa Viron musiikkipäivillä ja NYYD-festivaalilla. Hänen töitään on esittänyt ja tilannut esimerkiksi Alankomaiden radion kamariorkesteri. Myös Tapiola Sinfoniettan kamariorkesterin ohjelmistoon on kuulunut hänen musiikkiaan. Yksi Vihmandin ensimmäisistä suosiota saavuttaneista teoksista oli Laul õnnelikust Corydonist ja Phyllisest sopraanolle ja kamarikokoonpanolle (1992). Soolokappaleen Küsimus (1996) tilasi häneltä oboisti Kalev Kuljus ja soolokappaleen Keeris (2001/2002) huilisti Mihkel Peäske. Vihmandin ensimmäinen elektroninen teos on ..ja nüüd tuli aeg minu juurde alasti... (1997).Eesti Hariduse ja Teaduse Andmesidevõrk: Mari Vihmand Orkesteriteos Floreo toi säveltäjälle ensipalkinnon vuoden 1996 kansainvälisessä säveltäjärostrumissa Pariisissa alle 30-vuotiaiden säveltäjien kategoriassa. Kamarioopperalla Lugu klaasist (kantaesitetty NYYD- festivaalilla 1995) hän sai Viron tasavallan kulttuuripalkinnon vuonna 1995. Vuonna 2008 kantaesitettiin hänen oopperansa The Formula of Love. Vihmand on ollut Viron säveltäjäliiton jäsen vuodesta 1992. == Lähteet == Luokka:Virolaiset säveltäjät Luokka:Oopperasäveltäjät Luokka:Vuonna 1967 syntyneet Luokka:Elävät henkilöt
Janne Ojajärvi

Janne Ojajärvi (s. 1986) on suomalainen kansanmuusikko, huuliharpisti ja pitkähuilisti. Hän toimii myös ääniteknikkona, tuottajana ja soitonopettajana. Hän on koulutukseltaan musiikin maisteri, musiikkipedagogi (amk) ja medianomi (amk). Ojajärvi on esiintynyt soolona sekä muun muassa yhtyeiden Trio Beoir, Yhden Penkin Pojat, Hurja Halla, Ojajärvi Blom Ojajärvi ja Paja kanssa. Hän on toiminut Suomen Kansanmusiikkiliitossa tuottajana ja kansanmusiikkitapahtumia järjestävän Perinnearkku ry:n puheenjohtajana. == Teokset == *Huuliharppujamivihko. Kaustinen: Kansanmusiikki-instituutti, 2015. ISBN 978-951-9268-69-9 *Turpahöylän ensitahdit - Huuliharpun alkeet ja ohjelmistoa. Puukenkki-kustannus, 2022. ISBN 979-0-55001-561-6 *Pitkähuilu - Opas sormireiättömien yläsävelhuilujen soittamiseen ja rakentamiseen. Kaustinen: Kansanmusiikki-instituutti, 2022. ISBN 978-951-9268-90-3 == Diskografia == * Hurja Halla: Riitti (2022) * Ojajärvi Blom Ojajärvi (2020) * Hurja Halla: Kuura (2020), single * FBB: Katrilli toisesta elämästä (2019) * Trio Beoir: Trio Beoir (2018) * The O'gees: Tune it on! (2010) ==Lähteet== == Aiheesta muualla == Janne Ojajärven verkkosivut Luokka:Vuonna 1986 syntyneet Luokka:Suomalaiset huuliharpistit Luokka:Suomalaiset huilistit Luokka:Suomalaiset kansanmuusikot Luokka:Elävät henkilöt
Etinyyliestradioli

Etinyyliestradioli (C20H24O2) on steroidijohdannaisiin kuuluva orgaaninen yhdiste. Yhdistettä käytetään lääketieteessä ehkäisyyn ja se on vaikutukseltaan estrogeeni. Etinyyliestradioli kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Etinyyliestradioli on huoneenlämpötilassa kiteistä ainetta. Yhdiste on veteen liukenematonta, mutta liukenee orgaanisiin liuottimiin kuten etanoliin, dietyylieetteriin ja asetoniin. Etinyyliestradioli on optisesti aktiivista ja sen kiertokyky dioksaanissa on +3,5. Etinyyliestradioli on vaikutukseltaan estrogeenihormoni ja se on vaikutukseltaan noin muutama sata kertaa tehokkaampaa kuin estradioli. Moniin muihin estrogeeneihin verrattuna etinyyliestradioli imeytyy suun kautta otettuna huomattavasti tehokkaammin ja siksi sitä käytetään ehkäisypillereissä. Ehkäisypillereissä se on tyypillisesti yhdistelmävalmisteena progestiinin kuten levonorgestreelin, desogestreelin, gestodeenin, norgestimaatin tai syproteroniasetaatin kanssa.D. W. Hahn, J. L. McGuire & Gabriel Bialy: Contraceptives, Kirk-Othmer Encyclopedia of Chemical Technology, John Wiley & Sons, New York, 2000.Do Won Hahn, John L. McGuire & Joachim Kuhnke: Contraception, Ullmann's Encyclopedia of Industrial Chemistry, John Wiley & Sons, New York, 2011. ==Haittavaikutukset== Etinyyliestradiolin haittavaikutuksia voivat olla pääkipu, rintojen aristus, turvotus ja huonovointisuus. Tupakoijilla on etinyyliestradiolin todettu hieman lisäävän sydänkohtauksen riskiä. Muiden lääkkeiden tavoin etinyyliestradioli poistuu elimistöstä virtsan ja sapen kautta ja päätyy ympäristöön jätevesien kautta. Sitä on löydetty vedestä, jossa se vaikuttaa kielteisesti kalojen ja sammakoiden hedelmällisyyteen, koska urospuoliset eläimet kärsivät feminisoitumisesta. Toistaiseksi ei kuitenkaan ole raportoitu vaikutuksista ihmisiin ympäristön kautta, ja koska sen vaikutukset vesieläimiin on osoitettu, sitä pidetään ympäristöriskinä. Puhdistamoiden käyttämästä tekniikasta riippuen 0-90 prosenttia etinyyliestradiolista voidaan poistaa.Gavlasova, Dagmar. "Studie av läkemedelssubstansers miljöfarliga egenskaper och effekt på miljö med fokus på ciprofloxacin, diklofenak och etinylestradiol." (2013) Kandidaatintutkielma. ==Valmistus== Etinyyliestradiolia valmistetaan estronin ja natriumasetylidin välisellä reaktiolla. Liuottimena reaktiossa käytetään ammoniakkia tai amiineja.Axel Kleemann: Antineoplastic Agents, Hormonally Acting, Ullmann's Encyclopedia of Industrial Chemistry, John Wiley & Sons, New York, 2011. ==Lähteet== Luokka:Ehkäisy Luokka:WHO:n tärkeimmät lääkkeet
Lucian Bernhard

Lucian Bernhard, syntymänimeltään Emil Kahn (15. maaliskuuta 1883 Stuttgart – 29. toukokuuta 1972 New York), oli saksalainen graafikko, kuvittaja, taidemaalari, kirjainmuotoilija, sisustussuunnittelija ja opettaja. Hän oli pitkälti itseoppinut, lukuun ottamatta lyhyitä taideopintoja Münchenin taideakatemiassa. Kahn omaksui salanimensä Lucian Bernhard vuonna 1905. Vuonna 1901 Lucian Bernhard muutti Berliiniin ja vuonna 1903 hän voitti tulitikkutehdas Priesterin julistekilpailun yksinkertaisen pelkistetyllä työllä, joka oli Plakatstilin lähtölaukaus. Vuonna 1904 hänestä tuli Deutsche Werkstätten für Handwerkskunstin taiteellinen johtaja. Vuonna 1910 Bernhard työskenteli Hans Sachsin Das Plakat -lehdessä. Bernhardista tuli Berliinin taideakatemian professori 1920. Hän muutti New Yorkiin vuonna 1923. Bernhard perusti Contempora-studion Rockwell Kentin, Paul Poiretin, Bruno Paulin ja Erich Mendelsohnin kanssa. Vuodesta 1930 lähtien Bernhard työskenteli lähinnä taidemaalarina ja kuvanveistäjänä. Hän suunnitteli myös useita kirjaintyyppejä American Type Foundersille. Bernhard on suunnitellut seuraavat kirjaintyypit: * Bernhard Antiqua * Bernhard Fraktur * Flinsch Privat * Bernhard Schönschrift * Bernhard Fashion * Bernhard Gothic BQ * Negro * Lilli * Lucian * Bernhard Tango * Bernhard Modern * Aigrette == Lähteet == Luokka:Saksalaiset taidemaalarit Luokka:Vuonna 1883 syntyneet Luokka:Vuonna 1972 kuolleet Luokka:Saksalaiset kirjainmuotoilijat Luokka:Saksalaiset graafiset suunnittelijat
Kangasniemen kirjasto

Kangasniemen kirjasto on Kangasniemellä toimiva kunnankirjasto. Se palvelee erityisesti kunnan keskustaajamassa sijaitsevan kirjastorakennuksen ja verkkokirjaston välityksellä. Alkujaan vuonna 1848 perustettu kirjasto oli Savon ensimmäinen. Kirjasto muutti vuoden 2017 alussa uudisrakennukseen. Samassa kiinteistössä sijaitsee myös Kankaisten koulu. Vuonna 2018 Kangasniemen kirjaston kokoelmiin kuului noin 55 600 nidettä, joista 46 700 oli kirjoja. Lainauksia tehtiin noin 71 800 ja fyysisiä käyntejä noin 53 000. == Lähteet == Luokka:Suomen kunnan- ja kaupunginkirjastot Luokka:Kangasniemen rakennukset ja rakennelmat
Kreikan passi

Kreikan passi () on Kreikan kansalaisilleen myöntämä passi. Passi voidaan myöntää vain kansalaisille, jotka ovat kirjoilla jossakin Kreikan kunnista. Kreikan passi mahdollistaa asumisen ja työskentelyn kaikissa Euroopan unionin jäsenmaissa. Vuodesta 2006 lähtien Kreikan passit ovat biometrisia. == Tekstit == === Kansi === Passin kannen tekstit ovat: :ΕΥΡΩΠΑΪΚΗ ΕΝΩΣΗ (Evropaïkí Énosi, Euroopan unioni) :ΕΛΛΗΝΙΚΗ ΔΗΜΟΚΡΑΤΙΑ (Ellinikí Dimokratía, Kreikan tasavalta) :ΔΙΑΒΑΤΗΡΙΟ (Diavatírio, passi) Lisäksi kannessa on Kreikan vaakuna sekä biometrisen passin tunnus. === Henkilötietosivu === Passin henkilötietosivun tekstit ovat osin kreikaksi ja osin englanniksi: :Tyyppi – Τύπος (Týpos) / Type (P = passi) :Passin numero – Αριθμός διαβατηρίου (Arithmós diavatiríou) / Passport number :Maa – Χώρα (Chóra) / Country (ΕΛΛ/GRC) :1. Sukunimi – Επώνυμο (Epónymo) / Surname (kreikkalaisin ja latinalaisin kirjaimin) :2. Etunimi – Όνομα (Ónoma) / Name (kreikkalaisin ja latinalaisin kirjaimin) :3. Kansallisuus – Εθνικότητα (Ethnikótita) / Nationality (ΕΛΛΗΝΙΚΗ/HELLENIC) :4. Syntymäaika – Ημερομηνία γέννησης (Imerominía génnisis) / Date of Birth (latinalaisin kirjaimin) :5. Syntymäpaikka – Τόπος γέννησης (Tópos génnisis) / Place of birth (kreikkalaisin ja latinalaisin kirjaimin) :6. Sukupuoli – Φύλο (Fýlo) (Α/Γ) / Sex (M/F) :7. Passin myöntämisaika – Ημερομηνία έκδοσης (Imerominía ékdosis) / Issue Date (latinalaisin kirjaimin) :8. Passin voimassaolon päättymisaika – Ημερομηνία λήξης (Imerominía líxis) / Expiry Date (latinalaisin kirjaimin) :9. Passin myöntäjä – Γραφείο έκδοσης (Grafeío ékdosis) / Issuing Office (kreikkalaisin ja latinalaisin kirjaimin) :10. Pituus – Ύψος (Ýpsos) / Height == Galleria == Greek Passport (1932).svg|Vuonna 1932 Kreikan toinen tasavalta Greek Passport (1970).svg|Vuonna 1970 Kreikan kuningaskunta Greek Passport (1980).svg|Vuonna 1980 Kreikan kolmas tasavalta Greek Passport (2006).svg|Vuonna 2006 Kreikan kolmas tasavalta Greek Passport.svg|Vuodesta 2007 Kreikan kolmas tasavalta Greek Passport (Diplomatic).svg|Vuodesta 2007 Kreikan kolmas tasavalta, diplomaattipassi == Lähteet == == Aiheesta muualla == Passi Luokka:Passit maittain
Bram van Sambeek

Bram van Sambeek (s. 1980) on alankomaalainen fagotisti.Holland Festival Proms: Grand Subphonia Sambeek päätti aloittaa fagotinsoiton 10-vuotiaana ja sai varhaista opetusta siinä Fred Gaasterlandilta. Myöhemmin hän jatkoi opintojaan Joep Terweyn ja Johan Steinmannin johdolla Haagin kuninkaallisessa konservatoriossa. Valmistumisensa jälkeen hän sai vielä yksityisopetusta Gustavo Núñezilta.Borletti–Buitoni Trust: Bram Van Sambeek Opiskeluaikanaan hän voitti ensipalkinnon Prinsessa Christinan kilpailussa ja kansallisen Stichting Jong Muziektalent Nederland -musiikkikilpailun finaalin. Sambeek sai Alankomaiden musiikkipalkinnon ensimmäisenä fagotistina sen historian aikana.The Chamber Music Society of Lincoln Center: Bram van Sambeek Vuonna 2011 hänelle myönnettiin Borletti–Buitoni-säätiön palkinto. Hän toimi vuosina 2002–2011 ensifagotistina Rotterdamin filharmonikoissa. Hän teki Concertgebouw-debyyttinsä Amsterdamissa vuonna 2003 ja aloitti vuonna 2009 fagotinsoiton opettamisen Codartsin konservatoriossa Rotterdamissa. Sittemmin hän pääsi Kölnin musiikki- ja tanssiyliopiston professoriksi. Sambeek on vieraillut monien eri orkesterien solistina, mutta keskittynyt kuitenkin enimmäkseen kamarimusiikkiin ja esiintynyt säännöllisesti useilla kamarimusiikkifestivaaleilla. Hän on Orlando Quintetin jäsen ja pääsi New Yorkin Lincoln Centerin The Chamber Music Society Two -ohjelmaan. Klassisen musiikin ulkopuolella hän on tehnyt yhteistyötä rockmuusikko Sven Figeen, jazzmuusikko Joris Roelofsin ja arabialaisen musiikin esittäjä Kinan Azmehin kanssa. Sambeekin levytysten joukossa on maaliskuussa 2012 Brilliant Classics -levymerkillä julkaistu kamarimusiikkialbumi Bassoon–Kaleidoscope. Syksyllä 2016 hän levytti BIS Recordsille tulkinnat Kalevi Ahon fagottikonsertosta ja soolokappaleesta Solo V sekä Sebastian Fagerlundin fagottikonsertosta Mana ja soolokappaleesta Woodlands. Orkesterina levyllä on Sinfonia Lahti, kapellimestareina Okko Kamu ja Dima Slobodeniouk.BIS Records: Aho & Fagerlund - Bassoon Concertos Sambeekin ohjelmistoon on kuulunut myös muun muassa Wolfgang Amadeus Mozartin fagottikonsertto. Merlijn Twaalfhoven on säveltänyt uutta musiikkia varta vasten hänelle. == Lähteet == == Aiheesta muualla == * Viralliset sivut Luokka:Alankomaalaiset fagotistit Luokka:Vuonna 1980 syntyneet Luokka:Elävät henkilöt
Pralhad Joshi

Pralhad Joshi (s. 27. marraskuuta 1962) on intialainen poliitikko, josta tuli parlamentaarisista asioista vastaava ministeri vuonna 2019. Hän toimii myös hiili- ja kaivosministerinä. Aikaisemmin hän on toiminut Intian kansanpuolueen johtajana Karnatakan osavaltiossa ja parlamentaarikkona Lok Sabhassa vuodesta 2004 alkaen. Bramiiniperheen kolmantena lapsena syntynyt Joshi liittyi nuoruudessaan hindunationalistiseen Rashtriya Swayamsevak Sangh -järjestöön. Järjestön kautta hän sai yhteyksiä Intian kansanpuolueeseen ja saapui mukaan politiikkaan. Hän sai eniten ääniä Karnatakassa vuoden 2019 parlamenttivaaleissa. Vuonna 2018 hän joutui oikeuteen uskonnollisten tunteiden loukkaamisesta väittäessään, että useissa moskeijoissa on runsaasti laittomia aseita ja verratessaan erästä Karnatakan aluetta Pakistaniin. Aikaisemmin samana vuonna hän käänsi sisäministeri Amit Shahin hindinkielisen puheen virheellisesti kannadaksi. Shah syytti puheessaan Karnatakan pääministeriä korruptoituneeksi, mutta Joshin käännöksen mukaan Narendra Modi ei ole tehnyt mitään auttaakseen alhaiskastisia ja heimoja. ==Lähteet== ==Aiheesta muualla== * Profiili Lok Sabhassa Luokka:Intian ministerit Luokka:Lok Sabhan jäsenet Luokka:Intian kansanpuolueen poliitikot Luokka:Vuonna 1962 syntyneet Luokka:Elävät henkilöt
Parinoush Saniee

Parinoush Saniee on iranilainen kirjailija. Hänen esikoisteoksensa Sahme man (2003) on yksi Iranin kaikkien aikojen myydyimpiä kirjoja.http://www.thesusijnagency.com/ParinoushSaniee.htm Parinoush Sanieen edustajan kotisivut. Viitattu 18.9.2019 Se ilmestyi suomeksi vuonna 2014 nimellä Kohtalon kirja. Parinoush Saniee on psykologi ja sosiologi. ==Lähteet== Luokka:Iranilaiset kirjailijat Luokka:Elävät henkilöt Luokka:Syntymävuosi puuttuu
Toiset saa (on se niin oikein)

Toiset saa (on se niin oikein) (PÄLP 79) on suomalaisen Ilona-yhtyeen esikoisalbumi vuodelta 1987. B-puolen käännöskappaleita 2–4 lukuun ottamatta kappaleet on säveltänyt Tiina Lähteenmäki. Myös suurin osa sanoituksista on Lähteenmäen. Kappaleen B4 on sanoittanut Dave Lindholm, A4 ja A7 Sirpa Tamlander. Levyn tuotti T. T. Oksala. == Kappaleet == === A-puoli === # Intro # Hevirokumies # Rauha saa # Se otti muovikassinsa # Sauna-Rock # Se kävi muhun käsiks # Viskiä === B-puoli === # Hullu rumpali # Oma bisnes # Äänenväri on blue # Anna tukan valuu vaan # Jorma # Veijo # Leo (saat myös pullaa) # Onko munkit tässä elämässä tärkeintä == Lähteet == Luokka:Vuoden 1987 esikoisalbumit Luokka:Ilonan albumit Luokka:T. T. Oksalan tuottamat albumit
Pitkäniemen sairaalakirkko

Pitkäniemen sairaalakirkko sijaitsee Nokialla, Pitkäniemen sairaalan hallintorakennuksen Hallintolan toisessa kerroksessa. Kirkko on vihitty käyttöönsä 27. lokakuuta 1901. Heti sotien päätyttyä kirkkoa korjattiin ja hautausmaata laajennettiin, ja laajennustöiden vihkimisjuhlaa vietettiin joulukuussa 1946. Kirkon toista käyttöönottojuhlaa vietettiin vuonna 1971, kun tila päätettiin kuitenkin säilyttää hartauskäytössä sen sijaan, että siitä olisi tehty kaavailtuja toimistotiloja. Kirkon nykyinen alttaritaulu ja uudistetut kirkkotekstiilit otettiin käyttöön vuonna 1998. Lahjoituksena saadun kolmiosaisen alttaritaulun Toivo on maalannut nokialainen kuvataiteilija Osmo Rauhala. Kirkon aiempi alttaritaulu on siirretty alttarille päin katsottuna oikealle sivuseinälle. Sen on maalannut ylihoitaja Agnes von Pfaler, ja teoksen nimi on Ristin juurella. Kirkon takaseinän ikkunan lyijylasityön Kristuspuu on suunnitellut sairaalassa potilaana ollut nuori mies kuvataideterapeutti Annikki Lahtisen ohjauksessa. Se koostuu 200 osasta ja valmistui vuonna 1999. == Lähteet == Luokka:Nokian kirkkorakennukset Luokka:Suomen kirkot
Kurt Schmid

Kurt Schmid (11. helmikuuta 1932 Baar – 2. joulukuuta 2000 SchaffhausenSee- Club Zug -seuran ilmoitus 7.11.2017) oli sveitsiläinen soutaja, olympiamitalisti ja Euroopan mestari. Schmid voitti perämiehettömässä kaksikossa olympiapronssia Helsingissä 1952 parinaan Hans Kalt. EM- kilpailuissa Schmid voitti Kaltin kanssa kultaa vuonna 1950 ja pronssia vuonna 1951https://www.sports-reference.com/olympics/athletes/ka/hans-kalt-1.html . Hän kilpaili myös kuudenneksi sijoittuneessa perämiehettömässä nelikossa Rooman kesäolympialaisissa 1960. Schmidin isä Karl Schmid oli myös soudun olympiamitalisti.Olympics at Sports-Reference.comOlympedia == Lähteet == * * Kurt Schmid Bio, Stats, and Results Olympics at Sports-Reference.com === Viitteet === == Aiheesta muualla == * Luokka:Sveitsiläiset soutajat Luokka:Sveitsiläiset olympiamitalistit Luokka:Vuonna 1932 syntyneet Luokka:Vuonna 2000 kuolleet
Sydämen asioita

Sydämen asioita: perhe ja planeetta kriisissä () on vuonna 2018 julkaistu omaelämäkerta, jonka kirjoitti ruotsalainen oopperalaulaja Malena Ernman yhdessä aviomiehensä Svante Thunbergin sekä heidän tyttäriensä Beata Ernmanin ja ilmastoaktivisti Greta Thunbergin kanssa. == Lähteet == Luokka:Ruotsalaiset tietokirjat Luokka:Vuoden 2018 kirjat Luokka:Omaelämäkerrat
British Eagle International Airlinesin lento 802 (1964)

British Eagle International Airlinesin lento 802 oli British Eagle International Airlinesin reittilento Lontoon Heathrow’n lentoasemalta Innsbruckiin. Lennolla 29. helmikuuta 1964 käytetty Bristol Britannia 312 törmäsi huonossa säässä Glungezer-vuoreen lähellä Innsbruckia. Lennolla oli 75 matkustajaa ja kahdeksan miehistön jäsentä, jotka kaikki kuolivat onnettomuudessa. Onnettomuus on kuolonuhrien määrällä mitattuna Itävallan historian pahin lento-onnettomuus. == Tapahtumat == Lento 802 lähti Lontoosta kello 12.04 paikallista aikaa. Kello 13.35 miehistö otti yhteyden Münchenin lennojohtoon. Yhdeksän minuutin kuluttua he ilmoittivat olevan Kemptenin suuntamajakalla ja kertoivat vaihtavansa lentosuunnitelmansa Kemptenistä Innsbruckiin mittarilennosta näkölentoon. Pian kello 14 jälkeen kone lähestyi pilvien peittämää Innsbruckia, jossa ei ollut mittarilähestymislaitteita ja jota pidettiin yhtenä Euroopan vaikeimmista lentoasemista. Kello 14.12 miehistö ilmoitti koneen lentävän 10 000 jalan (3 000 metrin) korkeudessa ja olevan yhä pilven sisässä. Miehistö jatkoi laskeutumista, kunnes kone törmäsi Glungezer-vuoren itärinteeseen 2 600 metrin korkeudessa. Koneen polttoainetankit olivat lähes puoliksi täynnä, joten törmäystä seurasi räjähdys. Törmäys laukaisi myös lumivyöryn, jonka seurauksena suuri osa koneen hylystä päätyi 400 metriä törmäyskohtaa alemmas. Kaikki 83 koneessa ollutta kuolivat onnettomuudessa. Lennon 75 matkustajasta 73 oli hiihtolomamatkalla olleita brittejä. Heidän lisäkseen lennolla oli yksi Itävallan ja yksi Kanadan kansalainen. Matkustajien joukossa oli lentoyhtiön mukaan 18 avioparia ja ainakin viisi lasta. Onnettomuuspaikka havaittiin Yhdysvaltain ilmavoimien etsintäkoneesta onnettomuuden jälkeisenä päivänä. Pelastusjoukot pääsivät paikalle vasta tämän jälkeisenä päivänä, kaksi päivää onnettomuuden jälkeen. Vaikeakulkuisen maaston vuoksi onnettomuuspaikalle pääsi vain helikopterilla. == Onnettomuuden syy == Onnettomuutta tutkimaan perustettiin itävaltalais- brittiläinen tutkintakomissio. Jo ensimmäisen onnettomuutta seuranneen viikon aikana, raivaus- ja pelastustöiden ollessa yhä käynnissä, komission edustaja kertoi, ettei ensimmäisten löydösten perusteella ollut syytä epäillä teknisen vian johtaneen onnettomuuteen. Muun muassa British Airline Pilots Association ja British Eagle International Airlines esittivät vastalauseensa sanoen, että lausunto oli ennenaikainen ja saattoi haitata tutkinnan puolueettomuutta. Onnettomuuden syyksi todettiin kapteenin päätös laskeutua pienimmän turvallisen korkeuden alapuolelle vallinneissa huonoissa sääoloissa ilman näköyhteyttä maahan. == Lähteet == Luokka:Lento-onnettomuudet Itävallassa Luokka:Vuoden 1964 lento-onnettomuudet
Martina Voss-Tecklenburg

Martina Voss-Tecklenburg (o.s. Voss, s. 22. joulukuuta 1967) on saksalainen jalkapallovalmentaja ja entinen pelaaja. Hän on toiminut Saksan naisten jalkapallomaajoukkueen päävalmentajana vuodesta 2019 lähtien. Pelaajana Voss- Tecklenburg edusti KBC Duisburgia, TSV Siegeniä ja FCR 2001 Duisburgia. Hän voitti Saksan mestaruuden kuudesti ja Saksan cupin neljästi. Maajoukkueessa Voss-Tecklenburg pelasi 125 maaottelua, joissa hän teki 27 maalia. Hän voitti Euroopan-mestaruuden 1989, 1991, 1995 ja 1997. Lisäksi Voss-Tecklenburg saavutti hopeaa 1995 MM-kisoissa. Hänet valittiin Saksan vuoden jalkapalloilijaksi 1996 ja 2000. Martina Voss-Tecklenburgin valmennusura alkoi 2008 FCR 2001 Duisburgissa, jossa hän voitti naisten UEFA Cupin 2009 ja Saksa cupin 2009 ja 2010. Kaudella 2011–2012 hän valmensi Bundesliigan FF USV Jenaa. Vuosina 2012–2018 Voss-Tecklenburg toimi Sveitsin naisten maajoukkueen päävalmentajana ja johdatti joukkueen 2015 MM-kisoihin ja 2017 EM-kisoihin. Syksyllä 2018 hän siirtyi Saksan naisten maajoukkueen päävalmentajaksi. == Lähteet == == Aiheesta muualla == Luokka:Saksalaiset jalkapallovalmentajat Luokka:Saksalaiset jalkapalloilijat Luokka:Vuonna 1967 syntyneet Luokka:Elävät henkilöt
Mikko (täsmennyssivu)

Mikko voi tarkoittaa jotakin seuraavista: * Mikko, suomalainen miehen etunimi * ovimikko, ovivahtimestari, portieeri, portsari * baarimikko, ravintolatyöntekijä * kipinämikko, nuotio- tai kaminavahti * miimikko, sanattoman teatteritaiteen esittäjä * mattomikko, siivousväline * S/S Mikko, vuonna 1914 rakennettu höyrylaiva * Mikko, Nokia Datan 1970-luvun minitietokonemallisto * Mikro-Mikko, Nokia Datan 1980–90-lukujen pöytätietokonemallisto * Pisnesmies Mikko, MTV:n nettitelevisiosarja vuodelta 2015 * Mikko, Pyhimyksen albumi vuodelta 2020 * Mikko Meriahven, Helsingin Sea Life -akvaariossa elänyt meriahven * Marit ja Mikot, ilmajokelainen viihdekuoro * 1549 Mikko, asteroidi
Denis Kudla (painija)

Denis Maksymilian Kudla (s. 24. joulukuuta 1994 Racibórz, Puola) on saksalainen kreikkalais-roomalainen painija ja olympiamitalisti. Kudla saavutti pronssia Rio de Janeiron olympialaisissa 2016 85 kg sarjassa. Kudla voitti Riossa ensimmäisellä kierroksella kirgiisialaisen Zhanarbek Kenzheyevin ja toisella kierroksella Roberti Kobliashvilin. Puolivälierissä tuleva olympiavoittaja venäläinen Davit Tšakvetadze voitti Kudlan. Keräilyerien toisella kierroksella Kudla voitti iranilaisen Habibollah Akhlaghin ja keräilyerien loppuottelussa unkarilaisen Viktor Lőrinczin. Vuodelle 2021 siirretyissä Tokion olympialaisissa hän saavutti pronssia 87 kg:n sarjassa. Pronssiottelussa hän kukisti egyptiläisen Mohamed Metwallyn. Kudla on ollut MM-kilpailuissa parhaimmillaan toinen Pariisissa 2017 85 kg sarjassa. Hänellä on myös MM-pronssia Nur-Sultanista 2019. Hänellä on Painin Euroopan- mestaruuskilpailuista kolme pronssia vuosilta 2016, 2018 ja 2019. Alle 17-vuotiaiden sarjassa hän saavutti 76 kg:n painoluokassa MM-kultaa ja EM- pronssia 2011, alle 20-vuotiaissa 84-kiloisissa MM-hopeaa 2014, EM-kultaa 2013 ja EM-hopeaa 2014 sekä alle 23-vuotiaiden 85 kg:n sarjassa EM-kultaa 2015 ja EM-pronssia 2017. ==Lähteet== Luokka:Saksalaiset kreikkalais-roomalaisen tyylin painijat Luokka:Saksalaiset olympiamitalistit Luokka:Vuonna 1994 syntyneet Luokka:Elävät henkilöt
Pavel Ustinov

Pavel Ustinov (s. 26. joulukuuta 1995Павел Устинов, 24smi.org, viitattu 19.9.2019 Krasnojarskin alue) on venäläinen näyttelijä. Ustinov muutti Moskovaan koulun käytyään. Hän valmistui 2017 Konstantin Raikinin esittävien taiteiden korkeakoulusta. Hän on näytellyt televisiosarjassa Morozov ja tehnyt cameoroolin Fjodor Bondartšukin elokuvassa Pritaženie (2017).The Sentence Pavel Ustinov: Russian Actors Demand a Retrial in Court, Galpost.com 17.9.2019Andrew Chapman, Attraction, KinoKultura, viitattu 19.9.2019 Ustinov osui sattumalta paikalle, kun Moskovassa elokuussa 2019 järjestettiin mielenosoitus. Hänet otettiin kiinni, ja hän sai 3,5 vuoden vankeustuomion. Tuomioistuin ei ottanut katsottavakseen videota, josta näkee, että Ustinov seisoo rauhallisesti paikallaan, kun poliisit ryntäävät häntä kohti. Tuomio herätti laajaa vastustusta, ja lukemattomat julkisuuden henkilöt ottivat siihen kantaa, joukossa jopa vallanpitäjien lähipiiriin kuuluvia ja Venäjän valtion valvomia viestimiä. Ustinov pääsi 20. syyskuuta vapaaksi odottamaan oikeudenkäyntiä. Presidentin hallintoviraston lähellä jonotettiin syyskuussa 2019 mielenosoitukseen, jossa kyltein varustautuneet henkilöt kävivät vuorotellen esittämässä näkemyksensä. Venäjällä vain yksittäinen henkilö voi osoittaa mieltä ilman ennalta haettua lupaa. == Lähteet == Luokka:Venäläiset näyttelijät Luokka:Elävät henkilöt Luokka:Vuonna 1995 syntyneet
British Eagle International Airlinesin lento 802 (1968)

British Eagle International Airlinesin lento 802 oli British Eagle International Airlinesin reittilento Lontoon Heathrow’n lentoasemalta Innsbruckiin. Lennolla 9. elokuuta 1968 käytetty Vickers Viscount 739A syöksyi Bundesautobahn 9:lle Langenbruckissa Baijerissa, Länsi-Saksassa. Lennolla oli 44 matkustajaa ja neljä miehistön jäsentä, jotka kaikki kuolivat onnettomuudessa. == Tapahtumat == Lento 802 lähti Lontoosta kello 11.37. Lento eteni normaalisti 6 000 metrin korkeudessa, kunnes Münchenin lennonjohto otti kello 14.02 paikallista aikaa koneeseen yhteyden kertoen sen sijainnin ja antaen sille luvan laskeutua alaspäin. Lennolta ei kuitenkaan kuulunut vastausta, ja se katosi pian tutkasta. Kone syöksyi Bundesautobahn 9:lle Langenbruckissa kello 14.17 ja syttyi tuleen. Molempien siipien uloimmat osat löytyivät jonkin matkaa onnettomuuspaikalta länteen. Kaikki 44 matkustajaa ja neljä miehistön jäsentä kuolivat onnettomuudessa. Lisäksi yksi autoilija loukkaantui. Onnettomuuden uhreista 44 oli brittejä. Koneen kapteeni oli australialainen, ja matkustajien joukossa oli israelilainen aviopari ja 14-vuotias itävaltalainen. Keskiyöhön mennessä uhrien ruumiista oli löydetty 47, ja viimeinen löytyi tuntia myöhemmin. Uhrit vietiin seuraavana aamuna tunnistettavaksi Ingolstadtin eteläisen hautausmaan ruumishuoneelle. Uhreille järjestettiin 15. elokuuta muistotilaisuus Manchingin lentoasemalla, josta heidän ruumiinsa sen jälkeen lennätettiin kotimaihinsa. == Onnettomuuden syy == Mustan laatikon tietojen perusteella selvisi, että koneen generaattori oli lakannut toimimasta lähes puoli tuntia ennen onnettomuutta. Miehistö ei todennäköisesti huomannut tätä, sillä generaattorin varoitusvalo sijaitsi ohjaamon katossa perämiehen takana. Seuraavien 25 minuutin ajan mittarit ja koneen muut järjestelmät toimivat akkujen varassa. Jännitteen laskiessa mittarit alkoivat näyttää enenevässä määrin virheellisiä lukemia ja lakkasivat lopulta kokonaan toimimasta gyroskooppien pysähdyttyä. Mittarien antaman väärän tiedon vuoksi miehistö menetti asentotajunsa ja teki ohjausliikkeitä, joiden seurauksena kone päätyi hallitsemattomaan syöksyyn. Syöksyn aiheuttama kuormitus johti siipien uloimman osan irtoamiseen. Kun kone tuli syöksyessään ulos pilvistä ja miehistö pystyi maanpinnasta päättelemään koneen asennon, he eivät saaneet enää oikaistua syöksyä koneen kärsimien vaurioiden vuoksi. Generaattorivian aiheuttajaa ei saatu varmuudella selvitettyä. Mahdollisena syynä pidettiin vikaa generaattorin toimintaa ohjanneessa piirilevyssä. == Lähteet == Luokka:Lento-onnettomuudet Saksassa Luokka:Vuoden 1968 lento- onnettomuudet
Mattermost

Mattermost on hajautettujen ryhmien ja organisaatioiden sisäiseen viestintään suunnattu pikaviestintäsovellus. Ohjelma voidaan konfiguroida toimimaan salattujen yhteyksien kanssa (kuten SSL ja VPN). Ohjelma voidaan asentaa itsenäisesti organisaation omiin tiloihin yksityisille palvelimille. Itsenäinen asennus ja tietojen hallinta on toivottu ominaisuus tiukasti säännellyissä kohteissa. Ohjelman lähdekoodit ovat vapaasti saatavilla MIT- lisenssillä ja kehittäjä tarjoaa sitä myös maksullisena "Enterprise Edition" -palveluna. Ohjelma integroituu useiden DevOps-työkalujen kanssa. Ohjelma tukee VoIP-ääniä laajennuksien avulla kuten BigBlueButton- ja Zoom-sovellusten kanssa. Mattermost integroituu myös GitLabiin. Mattermostin perustivat SpinPunch-yrityksen työntekijät reaktiona aiemman käytetyn ohjelman ongelmille. == Lähteet == Luokka:Pikaviestintäohjelmat Luokka:Linux-ohjelmat Luokka:MacOS-ohjelmat Luokka:Windows-ohjelmat Luokka:IOS-sovellukset Luokka:Android-sovellukset
Ruud Vormer

Ruud Vormer (s. 11. toukokuuta 1988 Hoorn) on alankomaalainen jalkapalloilija, pelipaikaltaan keskikenttäpelaaja. Hän on vuodesta 2014 edustanut belgialaista Club Bruggea ja on joukkueen kapteeni. Vormer nousi AZ Alkmaarin junioreista edustusjoukkueeseen vuonna 2006. Hän siirtyi Roda JC:hen kesällä 2008 ja Feyenoordiin kesällä 2012. Ennen lähtöään Belgiaan ja Club Bruggeen syyskuussa 2014 hän pelasi Alankomaiden Eredivisiessa kahdeksan vuoden aikana 177 ottelua ja teki niissä 12 maalia. Bruggessa Vormer on voittanut Belgian mestaruuden vuosina 2016 ja 2018 sekä Belgian cupin vuonna 2015. Hänet valittiin Belgian liigan vuoden pelaajaksi 2017. Vormer on pelannut Alankomaiden juniorimaajoukkueissa. Miesten maajoukkueessa hän pelasi ensimmäisen ottelunsa toukokuussa 2018 Slovakiaa vastaan. Kaikkiaan hän pelasi vuoden 2018 aikana neljä maaottelua. == Lähteet == Luokka:Alankomaalaiset jalkapalloilijat Luokka:Vuonna 1988 syntyneet Luokka:Elävät henkilöt
Tiia Rantala

Tiia Rantala (s. 23. tammikuuta 1992) on entinen suomalainen maastohiihtäjä, joka edusti Oulun Hiihtoseuraa. Rantala voitti hiihdon Suomen- mestaruuskilpailussa 2017 perinteisen hiihtotavan parisprintissä hopeaa yhdessä Marjaana Pitkäsen kanssa. == Lähteet == Luokka:Suomalaiset maastohiihtäjät Luokka:Vuonna 1992 syntyneet Luokka:Elävät henkilöt
Sanni Alatalo

Sanni Alatalo (s. 7. maaliskuuta 1997) on suomalainen maastohiihtäjä, joka edustaa Lempäälän Kisaa. Alatalo voitti hiihdon Suomen-mestaruuskilpailussa 2017 kultaa Lempäälän Kisan viestijoukkueessa yhdessä Leena Nurmen ja Aino- Kaisa Saarisen kanssa. == Lähteet == Luokka:Suomalaiset maastohiihtäjät Luokka:Vuonna 1997 syntyneet Luokka:Elävät henkilöt
Papinsaari (Kuhmoinen)

Papinsaari on Päijänteen saari Pirkanmaalla Kuhmoisissa. Se sijaitsee Päijänteen Tehinselältä länteen työntyvän lahden pohjukassa aivan Kuhmoisten kirkonkylän edustalla. == Maantietoa == Saari on 1,1 kilometriä pitkä, 390 metriä leveä ja sen pinta-ala on 31,2 hehtaaria . Se sijaitsee kirkonkylän edustalla noin 100–400 etäisyydellä mantereen rannasta. Saaren länsipuolelle jää Vastiainen, joka on pieni Vorikanniemen taakes jäävä järvenosa. Saaren eteläpuolella on Lintusalmi, joka erottaa saaren Vorikanniemestä 50 metriä leveänä salmena. Saaren itäranta on alle 200 metrin etäisyydellä sen itäpuolella olevasta rannasta. Saarelta ei näe suoraan Päijänteen järvenselille, koska Uotilansaari sijaitsee niiden edessä. Saari on matala ja sillä on kaksi yhtä korkeaa mäkeä. Niiden huiput sijaitsevat Papinsaaren hautausmaalla siunauskappelin ja hautausmaan eteläpuolella olevalla kalliomäellä. Niiden huiput yltävät noin 97,5 metrin korkeuteen merenpinnasta ja 19 metrin korkeuteen Päijänteestä. Saari on asuttu, siellä on viljelyssä kuusi peltopalstaa ja toiminnassa jätevedenpuhdistamo. Vapaa-ajan asuntojakin on pari. Hautausmaa sijaitsee saaren pohjoispäässä sen länsirannassa. Saarelle tulee kirkonkylän taajamasta penergtie, jossa on lyhyt silta. Sillan juurella on venesatama laitureineen ja lahdenpohjukkaan tulee veneväylä. == Huomautukset == == Lähteet == Luokka:Päijänteen saaret Luokka:Kuhmoisten saaret
Alppila (ravintola)

Alppila () oli Helsingin nykyisen Alppipuiston alueella vuosina 1870–1951 toiminut ravintola. Ravintola Alppila tunnettiin 1800-luvun lopulla ja 1900-luvun alussa siitä, että vappuna Helsingin suomenkieliset ylioppilaat kokoontuivat sinne juhlimaan.Maisema-arkkitehtitoimisto Näkymä: Eläintarhan alueen ympäristöhistoriallinen selvitys, s. 20–22. Helsingin kaupunkisuunnitteluvirasto 2013. Ravintolan rakennutti vuonna 1870 kauppaneuvos Henrik Borgström, jonka johtama yksityinen Töölön puistoyhtiö kunnosti ympäröivää seutua puistoksi. Tuolloin vielä kaukana kaupungin ulkopuolella sijainnut alue tunnettiin nimellä Alppi (Alpen) kallioisen maastonsa vuoksi.Kaija Hackzell: Viertotietä itään ja länteen – Helsingin vanhoja kortteleita 3, s. 136–138. Sanoma, Helsinki 1988. Alkuperäisen ravintolarakennuksen suunnitteli arkkitehti Hampus Dalström. Hirsirakennus sijaitsi kallion laella ulottuen osittain kielekkeen yli. Ravintola tuhoutui tulipaloissa vuosina 1875 ja 1897, mutta rakennettiin kummallakin kerralla uudelleen samalle paikalle arkkitehti Theodor Deckerin laatimien piirustusten mukaan. Uusi rakennus oli alkuperäistä suurempi ja sen sveitsiläistyylinen arkkitehtuuri koristeellisempaa. Alppila paloi kolmannen kerran 8. lokakuuta 1951, ja tällä kertaa sitä ei enää rakennettu uudelleen. Ravintolan kivijalkaan liittynyt pieni näköalatasanne on säilynyt Alppipuistossa Tivolitien lähellä.Alppipuisto Vihreät sylit, Helsingin kaupunkiympäristön toimiala. Viitattu 19.9.2019. Ravintola Alppilasta tuli suomenkielisten ylioppilaiden vapunviettopaikka 1880-luvulla, kun taas ruotsinkieliset ylioppilaat jatkoivat kokoontumista perinteisessä ravintola Kaisaniemessä. Kieliriidan vuoksi suomenkieliset eivät halunneet juhlia samassa paikassa ruotsinkielisten kanssa. Vuonna 1927 suomenkielisten ylioppilaiden vappujuhlat siirrettiin Tekniikan Ylioppilaiden aloitteesta Kaivopuistoon. Alppilan puutteita olivat teekkarien mukaan likaiset tiet, kalliit hinnat ja asiakkaiden huono kohtelu.Tiina Metso: Teekkariwapun vaiheet TEK-verkkolehti 30.4.2014. Viitattu 19.9.2019. Ravintola Alppila oli kuitenkin suosittu edustusjuhlien järjestämispaikka tasokkaan tarjoilunsa ja viereisen musiikkilavan orkesteriesitysten ansiosta. ==Lähteet== ==Aiheesta muualla== Luokka:Helsingin entiset ravintolat Luokka:Helsingin entiset rakennukset ja rakennelmat Luokka:Alppiharju Luokka:Theodor Deckerin suunnittelemat rakennukset
Outi Gröndahl

Outi Gröndahl (s. 31. lokakuuta 1984) on entinen suomalainen maastohiihtäjä ja ampumahiihtäjä, joka edusti Lappeen Rientoa. Gröndahl voitti hiihdon Suomen- mestaruuskilpailussa 2010 hopeaa vapaan hiihtotavan 5 kilometrin kilpailussa. Hiihdon Suomen-mestaruuskilpailussa 2014 hän voitti vapaan hiihtotavan parisprintissä kultaa yhdessä Riikka Sarasoja-Liljan kanssa. == Lähteet == Luokka:Suomalaiset maastohiihtäjät Luokka:Suomalaiset ampumahiihtäjät Luokka:Vuonna 1984 syntyneet Luokka:Elävät henkilöt